Tokelaus administrator

Tokelaus administrator er en nyzealandsk tjenestemann som har øverste administrative ansvar for New Zealand i det avhengige området Tokelau. Stillingen innehas av en tjenestemann i New Zealands utenriksdepartement med tjenestested Wellington.Hooper, Antony: «Tokelau: a Sort of 'Self-governing' Sort of 'Colony'», The Journal of Pacific History, bd. 43, nr. 3, 2008, s. 331.

Bakgrunn
New Zealand overtok forvaltningen av Tokelau i 1926 og New Zealands generalguvernør fikk ansvar for øyene. Generalguvernøren delegerte dette ansvaret til den nyzealandske høykommissæren i Vest-Samoa, med sete i Apia.Angelo, Tony og Talei Pasikale: Tokelau. A history of government. The constitutional history and legal development of Tokelau, Council for the Ongoing Government of Tokelau, 2008, s. 23.

Da Samoa fikk selvstendighet i 1962, ble stillingen som administrator skilt fra embetet som nyzealandsk høykommissær (tilsvarende ambassadør) i Samoa. Administratoren fortsatte imidlertid sitt arbeid fra Apia. Tokelau ble i 1972 overført til departementet for maori- og øysaker og statsråden overtok rollen som administrator. To år senere, i 1974, ble ansvaret for Tokelau flyttet til utenriksdepartementet og ansvaret som administrator ble gitt til utenriksministeren.Angelo og Pasikale, 2008, s. 24. I praksis ble arbeidet med tokelauiske saker utført av en offisiell sekretær basert i Apia. Ingen administrator har noen gang hatt fast tilhold i Tokelau.Hooper, 2008, s. 337.

I 2017 gikk David Nicholson av som administrator etter krav fra den tokelauiske regjeringen som reagerte på hans dobbeltrolle som administrator og nyzealandsk høykommissær i Samoa med tjenestested Apia.«Tokelau forces exit of NZ administrator», ''Radio New Zealand International, 8. august 2017. Lest 17. august 2017. New Zealands utenriksminister Brook Barrington overtok da administratorens fullmakter inntil en ny administrator ble utnevnt. Jonathan Kings, som også tidligere har fylt stillingen, ble så utnevnt til administrator i august 2017.

Administratorens fullmakter er redusert som følge av innføring av indre selvstyre i Tokelau. I 1994 ble administratorens fullmakter delegert til Fono Fakamua, Tokelaus folkevalgte forsamling, og til Fono mo te Malo Fakaauau, regjeringsrådet.Hooper, 2008, s. 333.Angelo og Pasikale, 2008, s. 26. Delegasjonen ble i 2004 trukket tilbake og i stedet ble administratorens myndighet delegert til de tre landsbyrådene, som så igjen delegerte myndighet til Fono Fakamua og regjeringen.Hooper, 2008, s. 335. Som følge av økende selvstyre har administratoren lite gjenværende myndighet og få oppgaver.Angelo og Pasikale, 2008, s. 29.

Rolle
Administratoren samordner New Zealands politikk og aktiviteter når det gjelder Tokelau og yter støtte til selvstyremyndighetene.«New Zealand and Tokelau» , Ministry of Foreign Affairs and Trade. Det er også administratorens oppgave å ivareta forbindelsen med FNs spesialkomité for avkolonisering, som har Tokelau på sin liste over områder med rett til å utøve selvbestemmelse.

Liste over administratorer
Disse har vært administratorer:«List of Administrators of the Tokelau Islands» , Ministry of Foreign Affairs and Trade.

George Spafford Richardson, 1926–1928
Stephen Shepherd Allen, 1928–1931
Herbert Ernest Hart, 1931–1935
Clarke Turnbull, 1935–1946
Francis William Voelcker, 1946–1949
Guy Richardson Powles, 1949–1960
John Bird Wright, 1960–1965
Owston Paul Gabites, 1965–1968
Richard Basil Taylor, 1968–1971
Duncan MacIntyre, 1971–1972
Matiu Rata, 1972–1973
William Gray Thorp, 1973–1975
Frank Henry Corner, 1975–1984
Harold Huyton Francis, 1984–1988
Neil Douglas Walter, 1988–1990
Graham Keith Ansell, 1990–1992
Brian William Peter Absolum, 1992–1993
Lindsay Johnstone Watt, 1993–2003
Neil Douglas Walter, 2003–2006
David Bruce Payton, 2006–2009
John Allen, 2009–2011
Jonathan Kings, 2011–2015
Linda Te Puni, 2015–2016
David Nicholson, 2016–2017
Brook Barrington, 2017
Jonathan Kings, 2017–2018
Ross Ardern 2018–

Referanser

Kategori:Newzealandske myndigheter
Kategori:Tokelau